Nytt Liv Media

Nytt Liv Media er en mediebedrift som har sitt hovedkontor i Stavanger og som er 100 prosent eid av Norsk Luthersk Misjonssamband.

Nytt Liv Media Radio 
Nytt Liv Media radio startet opp med sendinger i Stavanger i 1982. Opp gjennom årene har det vært flere kristne lokalradioer i Stavanger, men Nytt Liv Media er i dag den eneste stasjon i Stavanger med daglige sendinger. 

Nytt Liv Media Radio sender 51 timer pr. uke på FM 100,5. Radioen har konsesjon i Stavanger og Sola kommuner, men dekker også store deler av Randaberg, Sandnes, Klepp, Time, Hå, Finnøy, Rennesøy, Kvitsøy, Karmøy, Strand og Forsand.

Nytt Liv Media TV 
I 1997 kom tanken om å starte produksjon av TV-programmer, og den første sendingen gikk på lufta via TVVest sin kanal 27. desember 1997, senere ble de sendt på NRK2. Sendingene ble avviklet 1. mai 2007 da NRK2 sa opp avtalen med de som hadde konsesjon for lokal-TV for å starte det nye digitale bakkenettet. Nytt Liv Media-TV sendte 1 time pr. uke og nådde potensielt 300.000 seere i Rogaland.

Eksterne lenker 
 Nytt Liv Media

Norske nærradiostasjoner
Norsk Luthersk Misjonssamband